Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 209/14/8807	Michalovce, 17.6.2014
EEČ : 2-66-211-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Michalovce
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
Nárok na náhradu škody si pošk. Union zdravotná poisťovňa, a.s. uplatnila vo výške 2.281,83 €, pričom obvinený s poškodenou Union zdravotná poisťovňa, a.s. uzatvoril dohodu o náhrade škody. 
Obvinený ešte pred uzatvorením zmieru uhradil pošk. XXXXX škodu vo výške 2.500 €, čo obaja potvrdili svojím podpisom. 
	Obvinený dňa 03.06.2014 zložil na účet Krajskej prokuratúry Košice peňažnú sumu vo výške 150 €, určenú na všeobecne prospešné účely, z ktorej sumy 50 %, aby bolo poukázaných na účet NsP XXXXX, n.o., Michalovce, Špitálska č. 1, č.u.: 2924123448/1100, VS 44927380. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
realizované policajtom Obv.odd. PZ XXXXX pod spisovou značkou ORP-249/SO-MI-2014.
dňa 26.12.2013 v čase okolo 19.00 h. v Sobranciach na ulici Mierovej, oproti požiarnej stanici fyzicky napadol XXXXX a to tak, že ho zovretou päsťou dvakrát udrel do oblasti tváre, čím mu spôsobil zranenia a to poškodenie chrupu, otras mozgu, pohmoždenie hlavy a zlomeninu očnice vpravo s dobou liečenia a práceneschopnosti v trvaní 33 dní

Odôvodnenie: 
	Poverený príslušník PZ, Obvodného oddelenia PZ XXXXX uznesením pod ČVS: ORP-249/SO-MI-2014 zo dňa 28.02.2014 začal trestné stíhanie pre prečin ublíženia na zdraví podľa § 156 ods. 1 Tr. zákona. 
	Uznesením tej istej spisovej značky zo dňa 05.03.2014 vzniesol obvinenie XXXXX za prečin ublíženia na zdraví podľa § 156 ods. 1 Tr. zákona, ktorého sa dopustil na tom skutkovom základe, ako je uvedené vo výrokovej časti tohto uznesenia. 
	Preskúmaním na vec vzťahujúceho sa spisového materiálu som zistil, že v predmetnej trestnej veci sa koná o prečin, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. zákona. 
	XXXXX, pošk. XXXXX, pošk. XXXXX zastupujúca Union zdravotnú poisťovňu, a.s. uzavreli dňa 03.06.2014 dohodu o zmieri, v rámci ktorej obvinený svoje konanie oľutoval, vyhlásil, že spáchal skutok, pre ktorý je trestne stíhaný, a to za prítomnosti probačného a mediačného úradníka Okresného súdu Michalovce. 
	XXXXX slobodne, vážne, zrozumiteľne a určito vyhlásil, že skutok spáchal. Škoda poškodeným stranám v tomto konaní bola uhradená, resp. uzatvorená dohodu o jej náhrade v splátkach. 
	Dňa 03.06.2014 obvinený zložil na účet Krajskej prokuratúry Košice peňažnú sumu vo výške 150 €, určenú na všeobecne prospešné účely, z ktorej sumy 50 %, aby bolo poukázaných na účet NsP XXXXX, n.o., Michalovce, Špitálska č. 1, č.u.: 2924123448/1100, VS 44927380.
Uvedená peňažná sumu nie je neprimeraná závažnosti spáchaného prečinu. 
	XXXXX, pošk. XXXXX, pošk. XXXXX zastupujúca Union zdravotnú poisťovňu, a.s s týmto spôsobom vybavenia veci vyslovili súhlas.
XXXXX  je z miesta svojho bydliska hodnotený všeobecne. 
Doposiaľ nebol súdne trestaný. 
	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k názoru, že takýto spôsob rozhodnutia je dostačujúci.
	Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor